《张曲江铁像诗》
宋代·唐庚

开元太平久，错处非一拍。就令乏贤人，何至相仙客。

直道既彫乏，曲江遂疏斥。汲黯困后薪，贾生罢前席。

金鉴束高阁，铁胎空数尺。妙处难形容，英表良髣髴。

摩挲许国姿，尚想立朝色。同时反弃置，异代长叹息。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。